钦定古今图书集成/明伦汇编/氏族典/第345卷 > 周几
## 钦定古今图书集成/明伦汇编/氏族典/第345卷 > 周几

按《魏书周几传》：“几，代人也。父千，有功太祖之世，赐爵
顺阳侯，坐事死。几少以善骑射为猎郎。太祖即位，为
殿中侍御史，掌宿卫禁兵。神瑞中，并州饥民游食山
东，诏几镇博陵之鲁口以安集之。后为宁朔将军，拒
刘裕，以功赐爵交趾侯。世祖以几有智勇，遣镇河南，
威信著于外境，卒于军，谥曰桓。子步袭。”